صنایعلشمیش 7 اؤلکه‌نین لیدرلرینی بیر یئره گتیرن G7 ایجلاسی، ژاپونون ائوصاهیبلیغینده "کاشیکوجیما" آداسیندا باشلادی.
عضو اؤلکه لیدرلرینی، ایجلاسین آچیلیش توپلانتی‌سی‌نین ائدیله‌جگی ایس-شیما بؤلگه‌سین‌دکی تاریخی شینتو معبدینه گلدیکلرینده ژاپون باش ناظیری شینزو آبه قارشیلادی.
آبه داها سونرا، آمریکا پرزیدنتی باراک اوباما، فرانسا پرزیدنتی فرانسوا اولاند، آلمان باش ناظیری آنگلا مرکل، اینگیلتره باش ناظیری دیوید کامرون، ایتالیا باش ناظیری ماتئو رنزی و کانادا باش ناظیری جاستین ترودو ایله عائله فوتوشکی‌لی چکدیردی.
G7 ایجلاس‌لارینا اوروپا بیرلیگی شوراسی‌نین صدری دونالد توسک ایله اوروپا بیرلیگی کومیسیونو باشقانی ژان کلود یونکر ده قاتیلیر.
42نجی‌سی ائدیله‌جک و ایکی گون داوام ائده‌جک ایجلاسین ان اهمیت‌لی گوندم ماده‌لری ایسه قلوبال اقتصاددا داوام‌لی بؤیومه، ترورلا موباریزه و اوروپانی سارسی‌دان قاچقین بحرانی.
شما‌لی کوره‌نین نوکلئر پروقرامی، چین‌ین شرق و جنوبی چین دنیزینده اگمنلیک ادعا ائتمه‌سی، اورتا شرقده یاشانان حادیثه‌لر، سیغینماچی بحرانی، ترورلا موباریزه، روسیانین اوکراین‌‌داکی فعالیت‌لری ده توپلانتیدا مذاکیره ائدیله‌جک ان اهمیت‌لی خاریجی سیاست موضوعلاری اولا‌راق دقت چکیر.
ائو صاحبی ژاپونون، پکن‌ه قارشی امکداش‌لیق اوچون قاتیلیمچی اؤلکه‌لرین مسئول‌لار ایله فیکیر موبادیله‌سی آپارماسی گؤزلنیلیر.
ایجلاس‌یه، G7یه عضو اؤلکه دولت و حکومت باشقان‌لاری ایله اقتصادی کادرلارین یانیندا اوروپا بیرلیگین‌دن ده نماینده‌لر قاتیلیر.
سری لانکا پرزیدنتی و ویتنام باش ناظیری دا ایجلاسین قوناق‌لاری آراسیندا.
ژاپون‌داکی ایجلاس، آمریکا پرزیدنتی باراک اوبامانین سون، کانادا باش ناظیری جاستین ترودونون ایسه ایلک G7 کونفرانسی اولا‌جاق.
1970-جی ایللرده یاشانان اقتصادی بحرانلا موباریزه ائتمک مقصدیله یارادیلان قروپ، ژاپون و کانادانین دا قاتیلماسییلا G7 یا دا یئدیلی قروپ اولا‌راق خاطیرلانماغا باشلاندی.
قروپ، 1998-جی ایلده روسیانین دا قاتیلیمی G8 آدینی آلدی آنجاق موسکوا رهبرلیگی‌نین کریمه‌نی ایلحاق ائتمه‌سی‌نین آردین‌دان آلینان تحریم قراری 2014-جو ایلده روسیانین عضو‌لوگو تاخیره آلیندی.
G7، ژاپون، آمریکا، آلمانیا، فرانسا، ایتالیا، اینگیلتره و کانادا‌دان میدانا گلیر. قروپدا وروپا بیرلیگی ده تمثیل ائدیلیر.
